pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ไทย-ฝรั่งเศส พร้อมสานต่อความสัมพันธ์และความร่วมมือในทุกมิติ
วันจันทร์ที่ 16 กันยายน 2562
ไทย-ฝรั่งเศส พร้อมสานต่อความสัมพันธ์และความร่วมมือในทุกมิติ
ไทย-ฝรั่งเศส พร้อมสานต่อความสัมพันธ์และความร่วมมือในทุกมิติ
วันนี้ (วันจันทร์ที่ 16 กันยายน 2562) เวลา 15.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายฌาก ลาปูฌ (H.E. Mr.Jacques Lapouge) เอกอัครราชทูตสาธารณรัฐฝรั่งเศสประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี เนื่องในโอกาสเข้ารับหน้าที่ สรุปสาระสําคัญการหารือดังนี้
รองนายกรัฐมนตรีกล่าวยินดีในโอกาสเข้ารับหน้าที่ของเอกอัครราชทูตสาธารณรัฐฝรั่งเศสประจําประเทศไทย โดยเชื่อมั่นว่าเอกอัครราชทูตฝรั่งเศสฯ จะทําหน้าที่ในการส่งเสริมความสัมพันธ์ระหว่างไทยและฝรั่งเศสให้แน่นแฟ้นยิ่งขึ้น ซึ่งในปีนี้ เนื่องในวาระครบรอบ 333 ปีที่คณะราชทูตโกษาปานของสยามได้เดินทางไปฝรั่งเศสเพื่อถวายพระราชสาสน์ทองคําของสมเด็จพระนารายณ์มหาราช แด่พระเจ้าหลุยส์ที่ 14 ณ ราชสํานักฝรั่งเศส ในพระราชวังแวร์ซายส์ รัฐบาล โดยกระทรวงการต่างประเทศได้จัดกิจกรรมเฉลิมฉลอง เพื่อรําลึกถึงในวาระ 333 ปีฯ
เอกอัครราชทูตฝรั่งเศสฯ ยินดีในความสัมพันธ์อันดีระหว่างไทยและฝรั่งเศสที่มีมาอย่างยาวนาน และพัฒนาการด้านการเมืองของไทย ทั้งนี้ เอกอัครราชทูตฝรั่งเศสฯ ขอบคุณรัฐบาลไทยที่ให้ความร่วมมือและสนับสนุนการทํางานของฝรั่งเศสมาโดยตลอด ซึ่งจะช่วยยกระดับความเป็นหุ้นส่วนระหว่างกันในทุกมิติ
ทั้งสองฝ่ายได้เห็นพ้องในการร่วมผลักดันความร่วมมือทวิภาคี ไทย-ฝรั่งเศส ในทุกระดับ โดยเฉพาะการเป็นหุ้นส่วนทางด้านเศรษฐกิจของไทย โดยปัจจุบัน มีบริษัทฝรั่งเศสที่เข้ามาลงทุนในไทยประมาณ 300 บริษัท ซึ่งฝรั่งเศสยินดีให้การสนับสนุนนโยบายของรัฐบาลไทยในการขับเคลื่อนประเทศ ตลอดจนความร่วมมือด้านต่าง ๆ โดยเอกอัครราชทูตฯ กล่าวว่า บริษัทเอกชนของฝรั่งเศสมีความกระตือรือร้นที่จะลงทุนกับไทย โดยเฉพาะในโครงการโครงสร้างพื้นฐานต่าง ๆ
รัฐบาลไทย-ข่าวทำเนียบรัฐบาล-สรรพากร ชี้แจงข้อมูลตามสื่อ “คลังหวั่นลดภาษีบุคคล 10% ทำรัฐสูญเสีย 7 หมื่นล้าน” ไม่ถูกต้อง
วันพุธที่ 6 พฤศจิกายน 2562
สรรพากร ชี้แจงข้อมูลตามสื่อ “คลังหวั่นลดภาษีบุคคล 10% ทํารัฐสูญเสีย 7 หมื่นล้าน” ไม่ถูกต้อง
ตามที่มีข่าวในสื่อสังคมออนไลน์ว่า “คลังหวั่นลดภาษีบุคคลธรรมดา 10% ตามนโยบายหาเสียงพรรคพลังประชารัฐทํารัฐสูญเสียรายได้ 7 หมื่นล้านบาท” ไม่เป็นความจริง เนื่องจากเรื่องดังกล่าวอยู่ระหว่างการศึกษาและยังไม่ได้มีข้อสรุปตามข่าวแต่อย่างใด
ดร.เอกนิติ นิติทัณฑ์ประภาศ อธิบดีกรมสรรพากร กล่าวว่า ตามที่มีข่าวในสื่อสังคมออนไลน์ว่า “คลังหวั่นลดภาษีบุคคลธรรมดา 10% ตามนโยบายหาเสียงพรรคพลังประชารัฐทํารัฐสูญเสียรายได้ 7 หมื่นล้านบาท” ไม่เป็นความจริง เนื่องจากเรื่องดังกล่าวอยู่ระหว่างการศึกษาและยังไม่ได้มีข้อสรุปตามข่าวแต่อย่างใด นอกจากนี้ การปรับโครงสร้างภาษีเงินได้บุคคลธรรมดาต้องทําด้วยความรอบคอบ และต้องทําควบคู่กับการปรับโครงสร้างภาษี ทั้งระบบ เพื่อลดความเหลื่อมล้ําทางเศรษฐกิจและสังคม และเสริมสร้างขีดความสามารถในการแข่งขันของประเทศตามนโยบายรัฐบาล ดังนั้น กระทรวงการคลังจึงได้ตั้งคณะทํางานศึกษาแนวทางปฏิรูปโครงสร้างภาษีอากร ซึ่งประกอบด้วยผู้แทนจากกรมสรรพากร กรมสรรพสามิต กรมศุลกากร และสํานักงานเศรษฐกิจการคลัง เพื่อดูแลการปรับโครงสร้างภาษีทั้งระบบ
ทั้งนี้ กรมสรรพากรอยู่ระหว่างศึกษาในรายละเอียดการปรับโครงสร้างภาษีเงินได้บุคคลธรรมดาในภาพรวม โดยคํานึงถึงการสร้างความเป็นธรรม หลักความเป็นกลางของระบบภาษี และกฎหมายว่าด้วยวินัยการเงินการคลังของรัฐ เพื่อนําเสนอคณะทํางานศึกษาแนวทางปฏิรูปโครงสร้างภาษีอากรและกระทรวงการคลังโดยเร็วต่อไป
รัฐบาลไทย-ข่าวทำเนียบรัฐบาล-การประชุมคณะกรรมการกองทุนยุติธรรม ครั้งที่ ๓/๒๕๖๒
วันอังคารที่ 20 สิงหาคม 2562
การประชุมคณะกรรมการกองทุนยุติธรรม ครั้งที่ ๓/๒๕๖๒
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๓/๒๕๖๒
ในวันจันทร์ที่ ๑๙ สิงหาคม ๒๕๖๒ เวลา ๑๔.๐๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานการประชุมคณะกรรมการกองทุนยุติธรรม ครั้งที่ ๓/๒๕๖๒
โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วยกรรมการผู้ทรงคุณวุฒิ และผู้แทนจากหน่วยงานต่าง ๆ เข้าร่วมประชุม
โดยที่ประชุมได้รับทราบการปฏิบัติงานตามภารกิจของกองทุนยุติธรรม
ได้แก่ รายงานสถานะทางการเงิน รายงานผลการช่วยเหลือเงินกองทุนยุติธรรม
และสถิติผู้ขอรับความช่วยเหลือทั้งส่วนกลางและส่วนภูมิภาค
รายงานผลการดําเนินงานการประเมินผลทุนหมุนเวียนประจําปีบัญชี ๒๕๖๒
รายงานผลการดําเนินงานสารสนเทศ
รายงานผลการดําเนินการตามแผนบริหารความเสี่ยงกองทุนยุติธรรม ประจําปีบัญชี ๒๕๖๒
รายงานผลการตรวจสอบบัญชีกับสํานักงานยุติธรรมจังหวัด
รวมทั้งกรณีคณะกรรมการกองทุนยุติธรรมเป็นผู้ถูกฟ้องคดีในศาลปกครองกลาง
และรายงานผลการช่วยเหลือเยียวยาแก่ผู้เสียหายและจําเลยในคดีอาญา
ของสํานักงานช่วยเหลือทางการเงินแก่ผู้เสียหายและจําเลยในคดีอาญา กรมคุ้มครองสิทธิและเสรีภาพ
นอกจากนี้ ที่ประชุมได้พิจารณาร่างระเบียบคณะกรรมการกองทุนยุติธรรม
ว่าด้วยการบริหารงานบุคคล พ.ศ. ....
พร้อมทั้งทบทวนแผนปฏิบัติการด้านการบริหารทรัพยากรบุคคล
ร่างแผนปฏิบัติการด้านการบริหารทรัพยากรบุคคลกองทุนยุติธรรมระยะยาว
ร่างแผนปฏิบัติการด้านการบริหารทรัพยากรประจําปี ๒๕๖๓
ร่างรายงานประจําปีงบประมาณ ๒๕๖๑ กองทุนยุติธรรม
ร่างคําสั่งแต่งตั้งคณะทํางานตรวจสอบคุณสมบัติผู้แทนเครือข่ายยุติธรรมชุมชน
ที่ยุติธรรมจังหวัดคัดเลือกในคณะอนุกรรมการให้ความช่วยเหลือประจําจังหวัด
รวมทั้งพิจารณารายงานวิเคราะห์ผู้ใช้บริการหลักและผู้มีส่วนได้ส่วนเสียทั้งทางตรง
และทางอ้อมของกองทุนยุติธรรม
รัฐบาลไทย-ข่าวทำเนียบรัฐบาล-เกษตรกรปลื้ม …รัฐบาลเยียวยาผลกระทบโควิด-19
วันศุกร์ที่ 7 สิงหาคม 2563
เกษตรกรปลื้ม ...รัฐบาลเยียวยาผลกระทบโควิด-19
--
#ไทยคู่ฟ้าโครงการเยียวยาเกษตรกรที่ได้รับผลกระทบจากการระบาดของโรคโควิด-19 เป็นไปตามเป้าหมาย ผ่านมา 3 เดือน จ่ายเงินเยียวยาช่วยเหลือเกษตรกรไปแล้ว 7,747,490 ราย รวมเป็นเงิน 112,126.730 ล้านบาท หรือคิดเป็นร้อยละ 96.48 ของเป้าหมาย
อย่างไรก็ตาม ยังมีเกษตรกรที่ยังไม่สามารถโอนเงินเข้าบัญชีได้ เนื่องจากไม่ได้แจ้งเลขบัญชี ขณะนี้ได้เร่งให้หน่วยงานในพื้นที่ติดตามให้เกษตรกรส่งเลขบัญชีให้กับ ธ.ก.ส. ด้วยการติดประกาศ ณ หน่วยงานในพื้นที่ โทรศัพท์แจ้งเกษตรกรโดยตรง และอื่น ๆ
จากผลสํารวจข้อมูลในระหว่างเดือน มิ.ย. – ก.ค. 63 พบว่า เกษตรกรกว่า 99 % พึงพอใจต่อการดําเนินงานโครงการในระดับมาก ซึ่งเกษตรกรที่ได้รับเงินช่วยเหลือได้นําเงินไปใช้ประโยชน์ในด้านต่าง ๆ เช่น ซื้อพันธุ์สัตว์ อาหารสัตว์ ปุ๋ย และซ่อมแซมโรงเรือน ที่เหลือนําไปซื้อสินค้าอุปโภคบริโภคในครัวเรือน ลงทุนนอกการเกษตร และไปใช้จ่ายอื่น ๆ เช่น จ่ายค่าน้ํา-ไฟฟ้า ค่าซ่อมแซมบ้าน ใช้จ่ายเพื่อการศึกษาของบุตรหลาน และเก็บออม
รัฐบาลไทย-ข่าวทำเนียบรัฐบาล-รมว.ศธ.หารือกับ KOSEN โตเกียว
วันอังคารที่ 17 เมษายน 2561
รมว.ศธ.หารือกับ KOSEN โตเกียว
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ และคณะ ประกอบด้วยนางวัฒนาพร ระงับทุกข์ รองปลัดกระทรวงศึกษาธิการ และ น.ส.นงศิลินี โมสิกะ ผู้อํานวยการสํานักความสัมพันธ์ต่างประเทศ สํานักงานปลัดกระทรวงศึกษาธิการ หารือกับผู้บริหาร KOSEN
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ และคณะ ประกอบด้วยนางวัฒนาพร ระงับทุกข์ รองปลัดกระทรวงศึกษาธิการ และ น.ส.นงศิลินี โมสิกะ ผู้อํานวยการสํานักความสัมพันธ์ต่างประเทศ สํานักงานปลัดกระทรวงศึกษาธิการ หารือกับผู้บริหารKOSENโตเกียว (National Institute of Technology, Tokyo College) เมื่อวันที่11เมษายน2561โดยมีนายIsao TaniguchiประธานKOSENให้การต้อนรับ
รมว.ศึกษาธิการกล่าวว่าKOSENเป็นสถาบันแห่งชาติที่มีศักยภาพสูงในการผลิตวิศวกร โดยได้ตระหนักว่าวิศวกรเป็นบุคลากรที่มีความสําคัญและเป็นทรัพยากรมนุษย์ที่มีค่าของสังคม วิศวกรในความหมายของKOSENคือSocial DoctorsและCreatorsสถาบันแห่งนี้เน้นการสอนในสาขาที่โดดเด่นด้านวิทยาศาสตร์ เช่นMechanical & Material Engineering, Electrical & Electronic Engineering, Biological & Chemical Engineering, Civil EngineeringและArchitecturalEngineering
KOSENเปิดรับนักเรียนตั้งแต่อายุ15ปีขึ้นไป ใช้เวลาเรียน5ปี เมื่อจบแล้วสามารถทํางานได้ทันที หรือศึกษาต่อในระดับอุดมศึกษาอีก2ปี ปัจจุบันมีนักเรียนโรงเรียนจุฬาภรณราชวิทยาลัยจํานวน11คน ศึกษาอยู่ที่KOSENและมีความร่วมมือกับมหาวิทยาลัยสุรนารี รวมทั้งในพื้นที่ จ.ชลบุรีด้วย ปัจจุบันKOSENมี51แห่งทั่วประเทศ
รมว.ศึกษาธิการ ได้กล่าวเพิ่มเติมว่า คณะรัฐมนตรีของไทยได้อนุมัติโครงการเพิ่มศักยภาพกําลังคนด้านเทคโนโลยีและนวัตกรรม สนับสนุนการลงทุนและเพิ่มขีดความสามารถภาคอุตสาหกรรมในประเทศและภูมิภาคของสํานักงานคณะกรรมการการอาชีวศึกษา (สอศ.)ในวงเงิน3,500ล้านบาท ประกอบด้วยวงเงินงบประมาณของไทย800ล้านบาท และวงเงินนอกงบประมาณ2,700ล้านบาทโดยในส่วนของเงินสมทบมาจากแหล่งเงินกู้ขององค์การความร่วมมือระหว่างประเทศของญี่ปุ่น (JICA)เพื่อนํามาพัฒนาการศึกษาของไทยในรูปแบบของKOSEN
นายIsao TaniguchiประธานKOSENของญี่ปุ่นกล่าวว่า ประเทศไทยและญี่ปุ่นมีความสัมพันธ์ใกล้ชิดกันและยินดีให้ความร่วมมือในการสร้างครูเพื่อถ่ายทอดเทคโนโลยีของญี่ปุ่นให้แก่นักเรียนไทย เงินกู้ที่ญี่ปุ่นให้ไทยเป็นเงินส่วนใหญ่ที่รัฐบาลญี่ปุ่นให้แก่KOSENเพื่อไปดําเนินการช่วยเหลือประเทศไทย บริษัทญี่ปุ่นจํานวนมากกว่า8พันแห่งไปลงทุนในไทย และKOSENก็ช่วยสร้างบุคลากรเพื่อป้อนให้บริษัทเหล่านี้ ดังนั้น การเรียนการสอนของKOSENจึงเน้นการผลิตบุคลากรคุณภาพเพื่อไปลงทุนในไทยด้วย
KOSENส่งนักเรียนไปฝึกงานในบริษัทญี่ปุ่นที่เป็นเครือข่าย โดยเน้นเทคนิคระดับสูงด้านวิทยาศาสตร์KOSENจึงเปรียบเสมือน "สถาบันที่สร้างวิศวกร"มีบริษัทจํานวนมากรอรับนักเรียนที่จบจากKOSENเพื่อเข้าทํางาน จากสถิติที่ผ่านมาอัตราส่วนนักเรียนที่จบ1คน มีบริษัทจํานวนกว่า32แห่งแย่งกันเสนองานให้ทํา
รมว.ศึกษาธิการ ได้แสดงความสนใจให้ครูและนักเรียนของไทยไปอบรมที่KOSENหากนักเรียนสนใจที่จะศึกษาต่อที่KOSENก็สามารถสมัครได้ เนื่องจากKOSENเปิดหลักสูตรสําหรับนักเรียนต่างชาติที่ไม่ได้ใช้ภาษาญี่ปุ่นด้วย
รมว.ศึกษาธิการ ได้เน้นเจตจํานงของการมาเยือนKOSENในครั้งนี้ว่า เพื่อให้KOSENพิจารณาการไปเปิดสาขาในประเทศไทย ซึ่งฝ่ายไทยมีความพร้อม เนื่องจากมีกฎหมายพิเศษที่สนับสนุนให้สามารถดําเนินการได้ทันที
Written byนงศิลินี โมสิกะ
Photo Creditนงศิลินี โมสิกะ
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมศูนย์ฝึกฯ และสถานพินิจฯ จ.พระนครศรีอยุธยา
วันพฤหัสบดีที่ 29 มีนาคม 2561
ม.ล.ปนัดดาฯ ตรวจเยี่ยมศูนย์ฝึกฯ และสถานพินิจฯ จ.พระนครศรีอยุธยา
ม.ล.ปนัดดาฯ ตรวจเยี่ยมศูนย์ฝึกฯ และสถานพินิจฯ จ.พระนครศรีอยุธยา
ในวันที่ ๒๙ มีนาคม ๒๕๖๑ เวลา ๐๙.๔๕ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยมและพบปะพูดคุยกับผู้บริหาร ข้าราชการ ครูอาจารย์ นักสังคมสงเคราะห์ ฝ่ายปกครอง
และผู้ปฏิบัติหน้าที่ครูพิเศษ วิชา “กําเนิดไทย” และภาษาอังกฤษพื้นฐาน
ของศูนย์ฝึกและอบรมเด็กและเยาวชนจังหวัดพระนครศรีอยุธยา
และสถานพินิจและคุ้มครองเด็กและเยาวชนจังหวัดพระนครศรีอยุธยา
ณ ห้องประชุมสถานพินิจและคุ้มครองเด็กและเยาวชนจังหวัดพระนครศรีอยุธยา
อ.พระนครศรีอยุธยา จ.พระนครศรีอยุธยา
ม.ล.ปนัดดาฯ กล่าวว่า เด็กในวันนี้ คือ อนาคตของชาติ เด็กดีเป็นศรีสง่า ชาติประเทศย่อมเป็นที่เคารพเกรงใจจากนานาอารยประเทศ ความคิดและการกระทําอันถูกต้อง ความชอบด้วยกฎระเบียบ จะเกิดขึ้นได้
ด้วยแบบอย่าง (Role Model) ของผู้ใหญ่และหลักการบริหารกิจการบ้านเมืองที่ดี
ไม่โลภ ไม่ทุจริตคดโกง มีความซื่อตรง
ทั้งนี้ หากไม่มีต้นแบบและปราศจากเข็มทิศ
การเดินทางไปสู่จุดหมายแห่งความสําเร็จทั้งแก่ตนเองและประเทศชาติ
ก็จะไม่สามารถเกิดขึ้นได้
รัฐบาลไทย-ข่าวทำเนียบรัฐบาล-นายกรัฐมนตรีเผยให้กำลังใจ ตูน บอดี้สแลมทุกวัน ขออย่าให้เจ็บป่วย
วันอังคารที่ 28 พฤศจิกายน 2560
นายกรัฐมนตรีเผยให้กําลังใจ ตูน บอดี้สแลมทุกวัน ขออย่าให้เจ็บป่วย
นายกรัฐมนตรีเผยให้กําลัง ตูน บอดี้สแลมทุกวัน ขออย่าให้เจ็บป่วย
วันนี้ (28 พฤศจิกายน 2560) เวลา 08.00 น. ณ อาคารวิศวกรรมศาสตร์ มหาวิทยาลัยเทคโนโลยีศรีวิชัย อําเภอเมือง จังหวัดสงขลา ก่อนการประชุมคณะรัฐมนตรีอย่างเป็นทางการนอกสถานที่ ครั้งที่ 3/2560 พลเอก ประยุทธ์ จันทร์โอชา นายกรัฐมนตรีกล่าวให้กําลังใจ นายอาทิวราห์ คงมาลัย หรือ ตูน บอดี้สแลม ที่วิ่งมาได้ครึ่งทางแล้วว่า ได้ให้กําลังใจมาทุกวัน และขออย่าให้เจ็บป่วย
ผู้สื่อข่าวถามว่าถ้าตูนวิ่งถึงกรุงเทพมหานครและเป็นช่วงวันหยุดเสาร์ - อาทิตย์ นายกรัฐมนตรีจะไปช่วยวิ่งหรือไม่ นายกรัฐมนตรีกล่าวว่า มีคนวิ่งเยอะอยู่แล้ว เก็บนายกรัฐมนตรีไว้ทําอย่างอื่นบ้างดีกว่า
---------------------------------------
รัฐบาลไทย-ข่าวทำเนียบรัฐบาล-​ รมว.ทส. ร่วมประชุมคณะรัฐมนตรีด้านเศรษฐกิจ ครั้งที่ 1/2563
วันศุกร์ที่ 7 กุมภาพันธ์ 2563
​ รมว.ทส. ร่วมประชุมคณะรัฐมนตรีด้านเศรษฐกิจ ครั้งที่ 1/2563
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมการประชุมคณะกรรมการรัฐมนตรีฝ่ายเศรษฐกิจ (ครม.เศรษฐกิจ) ครั้งที่ 1/2563 ร่วมกับรัฐมนตรีและผู้ที่เกี่ยวข้อง เพื่อพิจารณามาตรการพยุงอุตสาหกรรมท่องเที่ยวไทย
รมว.ทส. ร่วมประชุมคณะรัฐมนตรีด้านเศรษฐกิจ ครั้งที่ 1/2563
วันที่ 31 ม.ค.63 เวลา 09.30 น. ณ ห้องสีเขียว ตึกไทยคู่ฟ้า ทําเนียบรัฐบาล นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมการประชุมคณะกรรมการรัฐมนตรีฝ่ายเศรษฐกิจ (ครม.เศรษฐกิจ) ครั้งที่ 1/2563 ร่วมกับรัฐมนตรีและผู้ที่เกี่ยวข้อง เพื่อพิจารณามาตรการพยุงอุตสาหกรรมท่องเที่ยวไทย โดยมี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม ทั้งนี้ ที่ประชุมได้มีมติเห็นชอบมาตรการพยุงอุตสาหกรรมท่องเที่ยวไทย บรรเทาผลกระทบจากการระบาดของโรคปอดอักเสบจากเชื้อโคโรนาไวรัสฯ และตั้งคณะกรรมการ Ease of Traveling เสริมสร้างความเข้มแข็งอุตสาหกรรมท่องเที่ยวไทย
รัฐบาลไทย-ข่าวทำเนียบรัฐบาล-SME D Bank ห่วงใยสุขภาพลูกค้า เชิญชวนใช้บริการผ่านออนไลน์ เติมทุน  ชำระค่างวดสะดวก ประหยัด และลดเสี่ยงเดินทาง
วันศุกร์ที่ 27 มีนาคม 2563
SME D Bank ห่วงใยสุขภาพลูกค้า เชิญชวนใช้บริการผ่านออนไลน์ เติมทุน  ชําระค่างวดสะดวก ประหยัด และลดเสี่ยงเดินทาง
ธพว. ขอเชิญชวนลูกค้าใช้บริการผ่านช่องทางออนไลน์ ทั้งสะดวก สบาย และประหยัดค่าใช้จ่าย โดยมีบริการทั้ง “ยื่นขอสินเชื่อ” ผ่าน 2 ช่องทาง ได้แก่ ระบบ Online Service Request หรือ OSR โดยสแกน QR Code หรือผ่านแอปพลิเคชั่น “SME D Bank”
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ในฐานะสถาบันการเงินเฉพาะกิจของรัฐ เปิดให้บริการลูกค้าและผู้มาติดต่อตามปกติ ผ่านทุกสาขาทั่วประเทศ ตามวันและเวลาทําการ อย่างไรก็ตาม ด้วยความห่วงใยสุขภาพของลูกค้าเป็นสําคัญ และป้องกันการแพร่กระจายของเชื้อไวรัสโคโรนา 2019 หรือโควิด-19 ธพว. ขอเชิญชวนลูกค้าใช้บริการผ่านช่องทางออนไลน์ ทั้งสะดวก สบาย และประหยัดค่าใช้จ่าย โดยมีบริการทั้ง “ยื่นขอสินเชื่อ” ผ่าน 2 ช่องทาง ได้แก่ ระบบ Online Service Request หรือ OSR โดยสแกน QR Code ในสื่อประชาสัมพันธ์ต่างๆ ของธนาคาร เช่น โปสเตอร์ โบวชัวร์ เป็นต้น หรือผ่านแอปพลิเคชั่น “SME D Bank” ดาวน์โหลดได้ทั้งระบบ IOS และ Android
และบริการ “การชําระเงินกู้ประจําเดือน” สามารถดําเนินการผ่าน 2 ช่องทางหลัก ได้แก่ ผ่าน Mobile Application ของทุกธนาคารพาณิชย์ที่ลูกค้าใช้บริการอยู่แล้ว โดยวิธีสแกน QR Code ในใบแจ้งหนี้ของธนาคารที่ท่านได้รับ
หรืออีกหนึ่งช่องทาง ชําระผ่านหน่วยบริการใกล้บ้าน เช่น ที่ทําการไปรษณีย์ไทยทุกสาขา ธนาคารกรุงไทย ธนาคารเพื่อการเกษตรและสหกรณ์การเกษตร ธนาคารธนชาต และเคาน์เตอร์เซอร์วิส ร้านเซเว่นอีเลฟเว่น คิดค่าธรรมเนียม 10-20 บาทต่อรายการ
สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมนิทรรศการส่งเสริมการเรียนรู้และพัฒนาเด็กเยาวชน จ.ลำปาง
วันอังคารที่ 15 มกราคม 2562
นายกรัฐมนตรีเยี่ยมชมนิทรรศการส่งเสริมการเรียนรู้และพัฒนาเด็กเยาวชน จ.ลําปาง
นายกรัฐมนตรีเยี่ยมชมนิทรรศการส่งเสริมการเรียนรู้และพัฒนาเด็กเยาวชน จ.ลําปาง
วันนี้ (15 ม.ค. 62) เวลา 07.30 น. ณ อาคารบริการวิชาการ มหาวิทยาลัยราชภัฏลําปาง อ.เมืองลําปาง จ. ลําปาง พลเอก ประยุทธ์ จันทร์โอชา นายกรัฐมนตรี และคณะรัฐมนตรี ได้เยี่ยมชมการจัดแสดงนิทรรศการของมหาวิทยาลัยราชภัฏลําปาง พร้อมพบปะนิสิต นักศึกษา เด็กนักเรียน ที่มารอให้การต้อนรับ โดยมีรองศาสตราจารย์ ดร.สมเกียรติ สายธนู อธิการบดีมหาวิทยาลัยราชภัฏลําปาง และเจ้าหน้าที่ที่เกี่ยวข้องนําเยี่ยมชม
เมื่อนายกรัฐมนตรีเดินทางมาถึงได้มีนิสิต นักศึกษาของมหาวิทยาลัยลําปางได้ร่วมร้องเพลงสู้เพื่อแผ่นดิน โดยนายกฯ ร้องเพลงคลอตามไปด้วย จากนั้นตัวแทนเด็กนักเรียนจากโรงเรียนละอออุทิศได้มอบช่อดอกไม้ให้นายกฯ และถ่ายภาพเป็นที่ระลึก
หลังจากนั้น นายกรัฐมนตรีเยี่ยมชมนิทรรศการการส่งเสริมการเรียนรู้และพัฒนาเด็กเยาวชน จ.ลําปาง โดยมี ด.ช. ชยกร สุภัทรดิลกกุลโต ประถมศึกษาชั้นปีที่ 4 และด.ญ. ธัญชนก วงศ์วิชัย ประถมศึกษาชั้นปีที่ 5 จากโรงเรียนสาธิตมหาวิทยาลัยราชภัฎลําปางได้มอบภาพวาดที่วาดด้วยตัวเองให้แก่นายกรัฐมนตรี ทั้งนี้ นายกรัฐมนตรีได้แนะนําให้นักเรียนตั้งใจเรียน และพัฒนาตนเองในด้านทักษะอาชีพ เพื่อจะได้นําความรู้ไปต่อยอด ส่งเสริมสร้างรายได้ให้แก่ตนเองและครอบครัวในระหว่างเรียน
ขณะเดียวนายกรัฐมนตรีได้กล่าวชื่นชมโรงเรียนอัสสัมชัญลําปางที่มีการจัดการเรียนการสอนแบบสองภาษาและการจัดการศึกษาแบบ STEM การเรียนรู้ทางวิทยาศาสตร์ เทคโนโลยี กระบวนการทางวิศวกรรม และคณิตศาสตร์ไปใช้ในการเชื่อมโยงและแก้ปัญหาในชีวิตจริง พร้อมแนะนําให้มีการพัฒนาการเรียนการสอนเพื่อรองรับระบบปัญญาประดิษฐ์ (Ai) และการเข้าสู่ 5.0 ในอนาคต อีกทั้ง ขอให้ขยายรถห้องสมุดเคลื่อนที่ เพื่อจะให้ประชาชนได้อ่านหนังสือที่ดีมีประโยชน์ เกิดการพัฒนาเป็นทักษะความรู้ที่สามารถจะนําไปใช้ต่อยอดให้เกิดประโยชน์ได้ในชีวิตประจําวันอีกด้วย
จากนั้น นายกรัฐมนตรีเป็นประธานการประชุมการพัฒนาเศรษฐกิจและสังคมกลุ่มจังหวัดภาคเหนือตอนบน 1 (เชียงใหม่ แม่ฮ่องสอน ลําปาง และลําพูน) และเป็นประธานประชุมครม. สัญจรครั้งที่ 1/2562 ต่อไป
.............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงกลาโหม มอบถุงยังชีพช่วยเหลือประชาชน บรรเทาผลกระทบโควิด-19
วันอาทิตย์ที่ 10 พฤษภาคม 2563
ปลัดกระทรวงกลาโหม มอบถุงยังชีพช่วยเหลือประชาชน บรรเทาผลกระทบโควิด-19
เนื่องจากสถานการณ์การแพร่ระบาดของเชื้อไวรัสโคโรนา 2019 (COVID-19) เพื่อเป็นการแบ่งเบาภาระและบรรเทาความเดือดร้อน ของประชาชนในพื้นที่ชุมชนโดยรอบกระทรวงกลาโหม
พลเอกณัฐ อินทรเจริญ ปลัดกระทรวงกลาโหม ได้เป็นประธานในกิจกรรมโครงการจิตอาสา “เราทําความดี เพื่อชาติ ศาสน์ กษัตริย์” กิจกรรมช่วยเหลือประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
โดยส่งมอบสิ่งของให้กับผู้แทนชุมชน ผู้ป่วย ผู้ป่วยติดเตียง และผู้สูงอายุในชุมชนตามบ้านเรือน ในพื้นที่ชุมชนแพร่งสรรพศาสตร์ ชุมชนแพร่งนรา ชุมชนตรอกศิลป์-ตรอกตึกดิน และชุมชนมัสยิดบ้านตึกดิน พร้อมแจกจ่ายเอกสารการประชาสัมพันธ์ เพื่อสร้างความรู้ความเข้าใจเกี่ยวกับการป้องกันการแพร่ระบาดของ COVID-19 และการสร้างระยะห่างทางสังคม (Social Distancing)
รัฐบาลไทย-ข่าวทำเนียบรัฐบาล-กรมการขนส่งทางบก ย้ำ!!! รถโดยสารไม่ประจำทาง ต้องดำเนินการตามมาตรการควบคุมการเดินทางภายใต้สถานการณ์ฉุกเฉินอย่างเคร่งครัด เพื่อป้องกันการแพร่ระบาดของ COVID-19 [กระทรวงคมนาคม]
วันเสาร์ที่ 28 มีนาคม 2563
กรมการขนส่งทางบก ย้ํา!!! รถโดยสารไม่ประจําทาง ต้องดําเนินการตามมาตรการควบคุมการเดินทางภายใต้สถานการณ์ฉุกเฉินอย่างเคร่งครัด เพื่อป้องกันการแพร่ระบาดของ COVID-19 [กระทรวงคมนาคม]
โดยจัดที่นั่งโดยสารเว้นระยะห่าง Social Distancing อย่างน้อย 1 เมตร กรณีเดินทางข้ามจังหวัดต้องให้ผู้โดยสารตอบคําถามสุขภาพ (แบบ ต.8-คค) ระบุชื่อ ที่อยู่ ข้อมูลที่สามารถติดต่อได้ เพื่อประโยชน์ต่อการควบคุมโรคติดต่อ
นายจิรุตม์ วิศาลจิตร อธิบดีกรมการขนส่งทางบก เปิดเผยว่า เพื่อป้องกันและควบคุมไม่ให้มีการแพร่ระบาดโรคติดเชื้อไวรัสโคโรนา 2019 (COVID-19) กรมการขนส่งทางบกขอให้ผู้ประกอบการขนส่งด้วยรถโดยสารไม่ประจําทาง (รถหมวด 30) ปฏิบัติตามประกาศกรมการขนส่งทางบก เรื่อง มาตรการปฏิบัติเพื่อควบคุมการแพร่ระบาดของโรคติดเชื้อไวรัสโคโรนา 2019 (COVID-19) สําหรับผู้ประกอบการขนส่งด้วยรถสาธารณะและผู้โดยสาร อย่างเคร่งครัด ดังนี้ ให้มีมาตรการคัดกรองผู้โดยสารทุกคนก่อนการเดินทาง หากตรวจพบผู้โดยสารที่มีอุณหภูมิสูง เกินกว่า 37.5 องศาเซลเซียส ห้ามเดินทางโดยเด็ดขาด จัดที่นั่งภายในรถโดยสารเว้นระยะห่างอย่างน้อย 1 เมตร ตามมาตรการ Social Distancing เพื่อป้องกันการติดต่อสัมผัส นอกจากนี้ ให้จัดเตรียมคําถามสุขภาพ (แบบ ต.8-คค) เพื่อให้ผู้โดยสารกรอกข้อมูลอันเป็นประโยชน์ต่อการควบคุมโรคติดต่อ และรวบรวมส่งให้สํานักงานขนส่งจังหวัด ณ จุดสิ้นสุดการเดินทาง หรือต้องเตรียมไว้สําหรับให้เจ้าหน้าที่ตรวจสอบระหว่างการเดินทาง รวมถึงเข้มงวดตรวจสอบห้ามมิให้ผู้โดยสารที่ไม่สวมหน้ากากอนามัยขึ้นรถโดยสารเด็ดขาด เพิ่มความถี่ในการทําความสะอาดด้วยน้ํายาฆ่าเชื้อโรคภายในรถ ให้มีน้ํายาแอลกอฮอล์ เจล หรือน้ํายาฆ่าเชื้อโรค สําหรับผู้โดยสารภายในรถ และพนักงานขับรถ ผู้ประจํารถ ต้องสวมหน้ากากอนามัยหรือหน้ากากผ้าตลอดเวลาขณะปฏิบัติงานด้วยเช่นกัน โดยให้ปฏิบัติตามมาตรการดังกล่าวอย่างเคร่งครัด จนกว่าจะมีประกาศยกเลิกสถานการณ์ฉุกเฉินหรือมีประกาศเป็นอย่างอื่น
อธิบดีกรมการขนส่งทางบก กล่าวเพิ่มเติมว่า ทั้งนี้ กรณีที่ผู้โดยสารไม่ให้ความร่วมมือในการคัดกรองตรวจวัดอุณหภูมิก่อนใช้บริการ ไม่สวมหน้ากากอนามัยหรือหน้ากากผ้า ผู้ประกอบการขนส่งสามารถปฏิเสธการให้บริการได้ ดังนั้น กรมการขนส่งทางบกขอความร่วมมือให้ผู้โดยสารทุกท่านสวมหน้ากากอนามัย หรือหน้ากากผ้าตลอดเวลาที่ใช้บริการการเดินทางด้วยรถโดยสารสาธารณะทุกประเภท ให้ความมือกับเจ้าหน้าที่บริเวณจุดคัดกรองเพื่อตรวจวัดอุณหภูมิ และรักษาระยะห่างระหว่างกันอย่างน้อย 1 เมตร เพื่อป้องกัน และลดการแพร่กระจายของโรคติดเชื้อไวรัสโคโรนา 2019 (COVID-19) อธิบดีกรมการขนส่งทางบก กล่าวในที่สุด
รัฐบาลไทย-ข่าวทำเนียบรัฐบาล-พิธีจุดเทียนถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในวันเฉลิมพระชนมพรรษา 85 พรรษา
วันอาทิตย์ที่ 13 สิงหาคม 2560
พิธีจุดเทียนถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในวันเฉลิมพระชนมพรรษา 85 พรรษา
กระทรวงอุตสาหกรรม ร่วมพิธีจุดเทียนถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในวันเฉลิมพระชนมพรรษา 85 พรรษา
วันนี้ (12 สิงหาคม 2560) พลเอกประยุทธ์ จันทร์โอชา นายกรัฐมนตรี เป็นประธานพิธีจุดเทียนถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในโอกาสวันเฉลิมพระชนมพรรษา 85 พรรษา 12 สิงหาคม 2560 โดยมีนางสาวนิสากร จึงเจริญธรรม รองปลัดกระทรวงอุตสาหกรรม ร่วมพิธี ณ เวทีกลาง พระลานพระราชวังดุสิต
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐประชาธิปไตยประชาชนเกาหลีประจำประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี เนื่องในโอกาสเข้ารับหน้าที่
วันพฤหัสบดีที่ 14 กุมภาพันธ์ 2562
เอกอัครราชทูตสาธารณรัฐประชาธิปไตยประชาชนเกาหลีประจําประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี เนื่องในโอกาสเข้ารับหน้าที่
เอกอัครราชทูตสาธารณรัฐประชาธิปไตยประชาชนเกาหลีประจําประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี เนื่องในโอกาสเข้ารับหน้าที่
วันนี้ (14 กุมภาพันธ์ 2562) เวลา 10.00 น. นายคิม เช พง (H.E. Mr. Kim Je Bong) เอกอัครราชทูตสาธารณรัฐประชาธิปไตยประชาชนเกาหลีประจําประเทศไทย เข้าเยี่ยมคารวะนายวิษณุ เครืองาม รองนายกรัฐมนตรี เนื่องในโอกาสเข้ารับหน้าที่ ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
รองนายกรัฐมนตรีและเอกอัครราชทูตฯ ต่างแสดงความยินดีที่ไทยและสาธารณรัฐประชาธิปไตยประชาชนเกาหลีมีความสัมพันธ์ที่ราบรื่นมายาวนานและมีการแลกเปลี่ยนการเยือนระดับสูงมาอย่างต่อเนื่อง เอกอัครราชทูตฯ ยินดีสานต่อความร่วมมือและหวังว่าทั้งสองฝ่ายจะพัฒนาความสัมพันธ์ทวิภาคีให้ใกล้ชิดมากยิ่งขึ้น นอกจากนี้ เอกอัครราชทูตฯ กล่าวขอบคุณที่ในช่วงที่สาธารณรัฐประชาธิปไตยประชาชนเกาหลีประสบปัญหาภัยธรรมชาติและขาดแคลนอาหาร รัฐบาลไทยได้ส่งข้าวและสิ่งของบรรเทาทุกข์ให้สาธารณรัฐประชาธิปไตยประชาชนเกาหลีมาโดยตลอด ซึ่งรองนายกรัฐมนตรียินดีเป็นอย่างยิ่งและพร้อมช่วยเหลือสาธารณรัฐประชาธิปไตยประชาชนเกาหลีตามหลักมนุษยธรรมต่อไป
โอกาสนี้ ทั้งสองฝ่ายได้หารือถึงสถานการณ์บนคาบสมุทรเกาหลี โดยเอกอัครราชทูตฯ กล่าวว่า ทั้งสองเกาหลีมีความร่วมมือกันมากขึ้นทั้งการเชื่องโยงด้านคมนาคมระหว่างพรมแดน พร้อมทั้งมีการแลกเปลี่ยนวัฒนธรรมและกีฬาระหว่างกัน นอกจากนี้ การประชุมสุดยอดระหว่างผู้นําทั้งสองเกาหลีและการประชุมสุดยอดระหว่างสาธารณรัฐประชาธิปไตยประชาชนเกาหลีและสหรัฐฯ เพื่อแก้ไขปัญหาความมั่นคงบนคาบสมุทรเกาหลีประสบความสําเร็จเป็นอย่างยิ่ง ซึ่งรองนายกรัฐมนตรีกล่าวชื่นชมที่ทั้งสองเกาหลีมีความร่วมมือกันมากขึ้น และความสัมพันธ์ระหว่างสาธารณรัฐประชาธิปไตยประชาชนเกาหลีและสหรัฐฯ มีพัฒนาการมากขึ้น ไทยยินดีสนับสนุนความร่วมมือกับทุกฝ่ายเพื่อรักษาความสงบสุขให้เกิดในภูมิภาค